Uheldet skete ved 20.30 tiden. Af ukendte årsager trak den 28-årige biliste over i den forkerte vejbane og kørte frontalt sammen med ambulancen, der var i gang med en sygetransport. Ifølge vagtchefen ved Nordjyllands Politi Bent Højgaard har den 28-årige mand fået flere brud på nakke, arme og ben. Desuden er der også skader på flere af de indre organer, men den 28-årige meldes udenfor livsfare og stabil. - Vi ved ikke endnu, hvorfor manden mistede herredømmet over bilen, siger Bent Højgaard.

Referat:
En 28-årig mand er alvorligt kvæstet efter han fredag aften kørte frontalt ind i en ambulance på Frederikshavnvej.   